ਹਰੀ ਭੂਮੀ
ਹਰੀ ਭੂਮੀ ਉੱਤਰ ਅਤੇ ਮੱਧ ਭਾਰਤ ਵਿੱਚ ਪ੍ਰਕਾਸ਼ਤ ਹੋਣ ਵਾਲਾ ਅਖ਼ਬਾਰ ਹੈ। ਹਫ਼ਤਾਵਾਰੀ ਹਿੰਦੀ ਭਾਸ਼ਾ ਦੇ ਅਖ਼ਬਾਰ ਵਜੋਂ 5 ਸਤੰਬਰ 1996 ਨੂੰ ਸਥਾਪਿਤ ਕੀਤਾ ਗਿਆ, ਨਵੰਬਰ 1997 ਵਿਚ ਇਸ ਨੂੰ ਰੋਜ਼ਾਨਾ ਅਖ਼ਬਾਰ ਵਿਚ ਬਦਲਿਆ ਗਿਆ ਅਤੇ ਇਸ ਦੀ ਸ਼ੁਰੂਆਤ ਹਰਿਆ ਭੂਮੀ 'ਰੋਹਤਕ' ਐਡੀਸ਼ਨ ਵਜੋਂ ਹਰਿਆਣਾ ਵਿਚ ਕੀਤੀ ਗਈ। ਇਸ ਸੰਸਕਰਣ ਦੇ ਨਾਲ ਅਖ਼ਬਾਰ ਨੇ ਪੂਰੇ ਹਰਿਆਣਾ ਰਾਜ ਦੀਆਂ ਖ਼ਬਰਾਂ ਨੂੰ ਕਵਰ ਕੀਤਾ। ਅਪ੍ਰੈਲ 1998 ਵਿੱਚ ਮੀਡੀਆ ਸਮੂਹ ਨੇ ਫਰੀਦਾਬਾਦ ਅਤੇ ਗੁੜਗਾਉਂ ਸਮੇਤ ਭਾਰਤ ਦੀ ਰਾਜਧਾਨੀ ਅਤੇ ਐਨਸੀਆਰ ਖੇਤਰ ਦੀਆਂ ਖ਼ਬਰਾਂ ਨੂੰ ਛਾਪਣ ਲਈ ‘ਦਿੱਲੀ’ ਐਡੀਸ਼ਨ ਦੀ ਸ਼ੁਰੂਆਤ ਕੀਤੀ। ਮਾਰਚ 2001 ਵਿਚ ਸਮੂਹ ਛੱਤੀਸਗੜ ਵਿਚ ਦਾਖਲ ਹੋਇਆ ਅਤੇ ਬਿਲਾਸਪੁਰ ਐਡੀਸ਼ਨ ਸ਼ੁਰੂ ਕੀਤਾ, ਜਿਸ ਤੋਂ ਬਾਅਦ ਜੂਨ 2002 ਵਿਚ ਇਸ ਨੇ ਬਿਲਾਸਪੁਰ ਵਿਚ ਆਪਣਾ ਦਫ਼ਤਰ ਸ਼ੁਰੂ ਕੀਤਾ ਅਤੇ ਆਪਣਾ ਰਾਏਪੁਰ ਐਡੀਸ਼ਨ ਸ਼ੁਰੂ ਕੀਤਾ। ਰਾਏਪੁਰ ਐਡੀਸ਼ਨ ਦੇ ਨਾਲ ਹਰੀ ਭੂਮੀ ਉੜੀਸਾ ਦੇ ਕੁਝ ਹਿੱਸਿਆਂ ਨੂੰ ਵੀ ਸ਼ਾਮਲ ਕਰ ਲਿਆ। ਅਕਤੂਬਰ 2008 ਵਿਚ ਹਰੀਭੂਮੀ ਦਾ ਜਬਲਪੁਰ ਐਡੀਸ਼ਨ ਮੱਧ ਪ੍ਰਦੇਸ ਵਿਚ ਸ਼ੁਰੂ ਹੋਇਆ ਸੀ। ਬਾਅਦ ਵਿਚ ਉਸੇ ਸਾਲ ਹਰੀਭੂਮੀ ਰਾਏਗੜ੍ਹ ਐਡੀਸ਼ਨ ਛੱਤੀਸਗੜ੍ਹ ਵਿਚ ਸ਼ੁਰੂ ਕੀਤਾ ਗਿਆ ਸੀ।